शोधकर्ताओं ने मेलानोमा का पता लगाने के लिए 1,627 प्रकार के एंडीबॉडीज की जांच की, जिसमें से 10 की पहचान हो सकी। ट्रायल के दौरान 105 मेलानोमा के मरीजों और 104 स्वस्‍थ लोगों पर टेस्ट किया गया। करीब 79 फीसदी मामलों में मेलानोमा के शुरुआती चरण के बारे में पता चला। इस रिसर्च के बारे में ऑन्कोटारगेट जर्नल में विस्तृत लेख प्रकाशित हुआ है। मेलानोमा रिसर्च ग्रुप के प्रोफेसर मेल जिमान के मुताबिक, अगर यह प्रयोग सफल रहा तो हम इसे पैथोलॉजी क्‍लीनिक में इस्तेमाल कर सकते हैं। इसका उद्देश्य है कि बायोप्सी और कैंसर की अन्य जांच के पहले ही मेलानोमा के बारे में पता लगाया जा सके।